Diari Oficial de la Generalitat Valenciana


Sumari del DOGV 3139, del 10-12-1997 (1997/12881)

RESOLUCIÓ de 13 de novembre de 1997, del Rectorat de la Universitat Jaume I de Castelló, per la qual es convoquen proves selectives d'accés al grup B, sector d'administració general, d'aquesta Universitat (convocatòria B-AG-1/97).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12559


Organisme emissor
:   Universitat Jaume I de Castelló

Tipus de document
:   Resolució

4004 RESOLUCIÓ de 13 de novembre de 1997, del Rectorat de la Universitat Jaume I de Castelló, per la qual es convoquen proves selectives d'accés al grup B, sector d'administració general, d'aquesta Universitat (convocatòria B-AG-1/97). [97/C12023]
  
En compliment d'allò que disposen els estatuts d'aquesta Universitat, aprovats pel Decret 5/1997, de 28 de gener, del Govern Valencià (Diari Oficial de la Generalitat Valenciana de 4 de febrer), així com l'article 53 del Text Refós de la Llei de la Funció Pública Valenciana.
  
Aquest Rectorat, fent ús de les competències que té atribuïdes per l'article 18 en relació amb el 3.2 de la Llei de Reforma Universitària, i segons el que estableix l'article 120.3 dels Estatuts d'aquesta Universitat acorda convocar proves selectives d'accés al grup B, sector d'administració general, d'acord amb les següents:
  
Bases de la convocatòria
  
Primera. Normes generals
  
1. Es convoquen proves selectives per a cobrir una plaça de funcionari de carrera del grup B, sector d'administració general, pel torn de promoció interna, mitjançant el sistema de concurs oposició.
  
2. Aquestes proves selectives es regiran per les bases d'aquesta convocatòria, pel Text Refós de la Llei de la Funció Pública Valenciana (Decret Legislatiu de 24 d'octubre de 1995) i pels decrets de desenvolupament i pels Estatuts de la Universitat Jaume I de Castelló (Decret 5/1997, de 28 de gener, del Govern Valencià).
  
Segona. Requisits dels aspirants
  
1. Per a ser admés a la realització de les proves selectives, a més dels requisits ja acreditats en nomenaments anteriors, hauran de reunir els següents:
  
- Estar en possessió del títol d'Enginyeria Tècnica, diplomatura universitària, títol d'Arquitectura Tècnica, de Formació Professional de tercer grau o equivalent, o estar en condicions d'obtenir-lo abans que finalitze el termini de presentació de sol.licituds.
  
- Ser personal funcionari de carrera de la Universitat Jaume I de Castelló del grup C, administració general, estar en la situació administrativa de servei actiu a la Universitat Jaume I de Castelló, o d'excedència per a tenir cura d'un fill, i posseir una antiguitat de dos anys com a mínim en aqueix grup.
  
2. Les condicions a què es refereix l'apartat anterior s'hauran de reunir en el moment de l'acabament del termini de presentació d'instàncies i s'hauran de mantenir durant tot el procés selectiu, fins al moment de la presa de possessió.
  
Tercera. Sol.licituds
  
1. Les persones que vulguen prendre part en aquestes proves selectives ho hauran de fer constar en la sol·licitud, segons el model de l'annex III, que els serà facilitat gratuïtament a les consergeries dels tres campus de la Universitat: campus de la carretera de Borriol, campus del Riu Sec i campus de la Penyeta Roja, a Castelló de la Plana.
  
2. Les sol·licituds s'han d'adreçar al Rectorat de la Universitat Jaume I de Castelló, campus de la Penyeta Roja, 12695 Castelló de la Plana, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Caldrà adjuntar a la sol·licitud una fotocòpia del document nacional d'identitat en vigor.
  
3. Les sol·licituds es podran presentar, al Registre General de la Universitat Jaume I, campus de la Penyeta Roja, 12878 Castelló de la Plana, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Les instàncies presentades a través les oficines de correus s'hauran de lliurar en sobre obert per tal que el funcionari de Correus hi pose el segell i la data abans de fer la certificació.
  
4. Els drets d'examen seran de 2.350 pessetes, i s'hauran d'ingressar en el compte corrent número 9375913277 - Universitat Jaume I de Castelló. Drets d'examen, en Bancaixa, entitat 2077, sucursal 0580, del carrer dels Cavallers, 2, o a través de transferència al compte esmentat. Caldrà adjuntar a la sol·licitud el justificant corresponent de l'ingrés. En cap cas la mera presentació i pagaments comportarà la substitució del tràmit de presentació dins del termini i en la forma escaient de la sol·licitud davant l'òrgan expressat en la base 3.2.
  
5. Els aspirants hauran de presentar amb la sol·licitud de participació a les proves selectives el currículum i la documentació que justifique els mèrits indicats en la fase de concurs, degudament confrontats.
  
6. Els aspirants amb minusvalideses podran sol·licitar, en l'imprès de la sol·licitud, les possibles adaptacions de temps i mitjans per a la realització dels exercicis en què l'adaptació siga necessària, i hauran d'adjuntar un certificat actualitzat del grau de discapacitació expedit per l'òrgan competent.
  
Els aspirants amb un grau de minusvalidesa igual o superior al 33% que desitgen participar en les proves selectives pel grup de discapacitats ho hauran d'indicar en el quadre corresponent de la instància.
  
Quarta. Admissió d'aspirants
  
1. Finalitzat el termini de presentació d'instàncies, després de verificar el compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la relació provisional d'admesos i d'exclosos a la realització de les proves. Necessàriament en aqueixa relació s'hauran de fer constar els cognoms, el nom i el document nacional d'identitat de tots els aspirants, i les causes que motiven, si escau, l'exclusió de la participació en aquestes proves.
  
2. Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, d'acord amb allò que preveu l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió o fer les al·legacions que consideren oportunes.
  
3. Finalitzat el termini de 10 dies, esmenats els defectes, si n'hi havia, i vistes les al·legacions que corresponguen, es dictarà una resolució amb la relació definitiva d'admesos i exclosos, i almenys amb una antelació de 15 dies, la data, el lloc i l'hora en què tindran lloc i començaran els exercicis. Aquesta resolució s'haurà de publicar en el Diari Oficial de la Generalitat Valenciana.
  
4. Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud;
  
- No adjuntar la fotocòpia del DNI en vigor o DNI caducat.
  
- Falta de justificació de l'abonament dels drets d'examen.
  
Cinquena. Proves selectives i qualificació dels exercicis
  
El procediment de selecció constarà de dues fases: oposició i concurs.
  
1. Fase d'oposició: constarà dels exercicis que s'indiquen a continuació.
  
- Primer exercici. Obligatori i eliminatori
  
Consistirà a resoldre per escrit un supòsit pràctic, entre dos proposats pel tribunal, relacionat amb el temari que figura en els blocs III i IV de l'annex I. La duració màxima de l'exercici serà d'una hora.
  
Aquest exercici es puntuarà de 0 a 20 punts, i seran eliminats els aspirants que no arriben a un mínim de 10 punts.
  
- Segon exercici. Obligatori i eliminatori
  
Consistirà en el desenvolupament per escrit, en un temps màxim de dues hores, de dos temes elegits per l'opositor entre quatre, trets a la sort, un per cada bloc dels que figuren en l'annex I d'aquesta convocatòria. El tribunal podrà ordenar la lectura pública d'aquest exercici als opositors.
  
Aquest exercici es puntuarà de 0 a 20 punts i seran eliminats els aspirants que no arriben a un mínim de 10 punts.
  
- Tercer exercici. Obligatori i eliminatori
  
Creació d'un full de càlcul amb el programa Excel, utilitzant les funcions elementals i els formats de presentació de dades. La durada màxima serà d'una hora.
  
Aquest exercici es valorarà de 0 a 10 punts, i caldrà obtenir per a superar-lo un mínim de 5 punts.
  
- Quart exercici. Obligatori i no eliminatori
  
Exercici de coneixements de valencià de nivell mitjà, d'acord amb el programa establit per la Junta Qualificadora de Coneixements de Valencià (DOGV núm. 2.331, de 24 d'agost de 1994). Aquest exercici podrà incloure elements escrits i orals. La duració de l'exercici la fixarà el tribunal amb la suficient antelació, d'acord amb el seu contingut.
  
Aquest exercici es valorarà de 0 a 3 punts.
  
2. Fase de concurs. Només podran participar en aquesta fase els aspirants que hagen superat els exercicis obligatoris i eliminatoris de la fase d'oposició.
  
Es valoraran els següents mèrits:
  
a) Antiguitat: es valoraran 0,25 punts per semestre o fracció de serveis en actiu en diferents administracions públiques, fins a un màxim de 5 punts.
  
b) Grau consolidat: es valorarà el grau consolidat que tinguen els aspirants al moment d'acabament del termini de presentació d'instàncies.
  
- Nivell 16: 1 punt.
  
- Nivell 18: 1.5 punts.
  
- Nivell 20 o superior: 2 punts.
  
Als funcionaris que es troben en situació d'excedència per tenir cura d'un fill se'ls valorarà el grau personal que tinguen consolidat.
  
c) Titulació acadèmica: es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup a què pertanyen les places oferides, d'acord amb la següent escala:
  
- Llicenciat universitari: 1 punt.
  
La valoració màxima per aquest concepte serà d'1 punt.
  
d) Cursos de formació. En aquest apartat es valoraran els cursos de formació realitzats per la Universitat o organismes oficials reconeguts en matèria de formació de funcionaris. La valoració màxima per aquest concepte serà d'1 punt. Es puntuaran d'acord amb la següent escala:
  
- Cursos entre 15 o més hores: 0.10 punts.
  
- Cursos entre 25 o més hores: 0.20 punts.
  
- Cursos de 50 o més hores: 0.30 punts.
  
3. Puntuació de la fase d'oposició: s'obtindrà sumant la puntuació obtinguda en els tres exercicis de què consta aquesta fase.
  
4. Puntuació de la fase de concurs: s'obtindrà sumant la puntuació obtinguda per l'aplicació dels distints apartats que configuren el punt 5.2, segons els mèrits aportats en el currículum a què fa referència la base tercera.
  
5. Puntuació final: la puntuació final del concurs oposició serà la suma de les obtingudes en les dues parts.
  
A continuació es configurarà una relació ordenada de major a menor puntuació i s'interromprà quan el nombre d'inclosos coincidisca amb el nombre de places convocades. En cap cas l'obtenció de 5 o més punts en l'exercici obligatori i eliminatori es podrà entendre com aprovat sense plaça.
  
En cas d'empat entre els aspirants l'ordre s'establirà, en primer lloc, d'acord amb la puntuació obtinguda en la fase d'oposició, i en segon lloc, si es mantenia, d'acord amb la major puntuació obtinguda en l'apartat a, Antiguitat, de la fase de concurs. Si persisteix l'empat l'ordre s'establirà per sorteig.
  
Sisena. Desenvolupament de les proves selectives
  
1. Els exercicis tindran lloc a les dependències de la Universitat Jaume I de Castelló. El primer exercici es realitzarà al lloc, data i hora que s'establisca en la resolució del Rectorat d'aquesta Universitat per la qual s'aprove la llista definitiva d'admesos i exclosos a la realització de les proves objecte d'aquesta convocatòria.
  
2. L'ordre d'actuació dels aspirants s'iniciarà alfabèticament pel primer de la lletra S, d'acord amb el que preveu la Resolució de 14 d'abril de 1997, de la Direcció General de la Funció Pública (DOGV de 9 de maig).
  
3. Els aspirants seran convocats per a cada exercici en crida única. Seran exclosos d'aquestes proves els qui no hi compareguen, excepte en els casos de força major, degudament justificats i lliurement apreciats pel tribunal.
  
4. En cada exercici els aspirants hauran d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir. Així mateix hauran de presentar l'exemplar per a l'interessat de l'imprés de sol·licitud d'admissió a les proves.
  
El no compliment d'aquest requisit per algun aspirant determinarà l'exclusió d'aquest de la realització de les proves.
  
En cap cas seran vàlides les fotocòpies compulsades dels dits documents.
  
Els membres del tribunal i el personal col·laborador no permetran l'accés a les sales on es realitzen els exercicis d'aquelles persones que no complisquen els requisits anteriors, ni d'aquelles que compareguen quan haja finalitzat la crida dels aspirants convocats.
  
5. En qualsevol moment del procés selectiu, si el tribunal té coneixement que algun dels aspirants no posseeix la totalitat dels requisits exigits per aquesta convocatòria, després d'escoltar l'interessat, es portarà a terme la seua exclusió. Així mateix se li comunicarà la inexactitud o falsedats formulades per l'aspirant en la sol·licitud d'admissió a les proves, als efectes oportuns.
  
Setena. Publicitat de les llistes
  
1. Després de la realització de les proves, el tribunal farà pública, mitjançant un anunci als locals on s'hagen fet i a la Gerència d'aquesta Universitat, la llista d'aspirants que les hagen superades.
  
2. Finalitzades totes les proves i la valoració de mèrits que integren el concurs oposició, el tribunal farà públiques a la Gerència de la Universitat i als locals on s'hagen realitzat les proves, una llista, amb la puntuació final obtinguda i que constituirà la llista definitiva, per ordre de puntuació, dels aspirants que han superat aquestes proves de selecció, i que necessàriament s'haurà d'interrompre quan el nombre d'aprovats coincidisca amb el nombre de places convocades.
  
Vuitena. Presentació de documents
  
1. En el termini de 20 dies hàbils, comptadors des de l'endemà al de la publicació de la relació definitiva d'aprovats, els aspirants proposats, hauran de presentar, si escau, al Servei de Recursos Humans de la Universitat Jaume I, els següents documents:
  
a) Fotocòpia, degudament compulsada, del títol acadèmic exigible segons aquesta convocatòria o certificat que acredite haver abonat els drets corresponents del dit títol.
  
b) Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitació igual o superior al 33%, així com la seua capacitat per a exercir les funcions que corresponguen a les places oferides.
  
2. Els aspirants aprovats, en tenir la condició de funcionaris de carrera d'aquesta Universitat, estaran exempts de justificar documentalment la resta de condicions generals exigibles per al seu ingrés en la funció pública, per tenir-los acreditats en nomenaments anteriors.
  
2. La falta de presentació de la documentació, dins del termini indicat (excepte en casos de for'a major) o la falsedat de documents comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.
  
Novena. Coneixements de valencià
  
1. Els que superen les proves selectives hauran d'acreditar el seu coneixement de valencià, nivell mitjà, mitjan'ant la presentació de certificats, diplomes i títols que hagen sigut expedits o degudament homologats pel Servei de Llengües i Terminologia d'aquesta Universitat, altres universitats o la Junta Qualificadora de Coneixements de Valencià.
  
2. Els qui no complisquen el requisit anterior es comprometran a realitzar dels oportuns cursos de formació i perfeccionament que s'organitzen amb aquesta finalitat.
  
Deu. Nomenament de funcionaris
  
Finalitzat el termini de presentació de la documentació i realitzat el concurs previst en l'article 9 del Text Refós de la Llei de la Funció Pública Valenciana, el rector dictarà una resolució, que es publicarà en el Diari Oficial de la Generalitat Valenciana, en la qual nomenarà funcionaris de carrera del grup B els aspirants que han superat les proves de selecció, i s'especificarà la destinació obtinguda en el dit concurs.
  
En aplicació de l'article 53.1 de la Llei de la Funció Pública Valenciana, aquelles persones que siguen nomenades funcionaris de carrera per haver superat les proves selectives d'aquesta convocatòria, i ocupen, amb caràcter definitiu, llocs de treball classificats B/C podran incorporar-se a la mateixa plaça que ocupen.
  
Onze. Tribunal
  
1. El tribunal qualificador d'aquestes proves selectives tindrà l'estructura que figura en l'annex II i serà nomenat pel Rectorat després que s'hagen publicat les llistes definitives d'admesos i d'exclosos, atenent al compliment del principi d'especialitat.
  
2. La modificació de les condicions en virtut de les quals s'haguera produït el nomenament dels membres del tribunal, sobrevinguda posteriorment a aqueix, no n'alterarà la validesa. Això no obstant, quan, en atenció a les circumstàncies que hi concórreguen, la conservació del nomenament poguera afectar el normal funcionament del tribunal, l'òrgan competent podrà portar a terme la seua revocació i a la consegüent substitució del membre de què es tracte, que es faran públiques en el Diari Oficial de la Generalitat Valenciana.
  
3. Els membres del tribunal hauran d'abstenir-se d'intervenir, i ho hauran de notificar al Rectorat de la Universitat Jaume I, i els aspirants podran recusar-los, quan concórreguen en ells les circumstàncies previstes en els articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
4. Tots els membres del tribunal tindran veu i vot. Les decisions del tribunal es prendran per majoria de vots dels presents, i en cas d'empat el resoldrà el vot de la persona que actue de president, que ho serà, en cas d'absència del titular o suplent, el vocal de major edat.
  
5. El tribunal no podrà constituir-se ni actuar sense la presència del president i secretari o, si s'escau, de qui els substituïsquen, i de la meitat, almenys, dels seus membres, segons el que disposa l'article 26 de la Llei 30/1992, de 26 de novembre.
  
6. El tribunal podrà disposar la incorporació als seus treballs d'assessors, per a qualsevol de les proves de què consta el procés selectiu, que es limitaran a prestar la seua col·laboració tècnica en l'exercici de la seua especialitat.
  
7. Així mateix, podrà adoptar les mesures que estime necessàries per al desenvolupament del procés selectiu, en tot allò que no preveuen aquestes bases de la convocatòria, i resoldre totes les qüestions que se susciten relatives a la interpretació i aplicació d'aqueixes.
  
8. A l'empara del que estableix l'article 19.1 del Reial Decret 364/1995, de 10 de març, el tribunal queda facultat per a efectuar les adaptacions de temps i mitjans en la realització de les proves, per a aquells aspirants que tinguen alguna minusvalidesa, sempre que amb això no comporte menyscabament o reduïsca l'aptitud exigible.
  
9. La publicació dels acords del tribunal en allò que no s'ha previst en aquestes bases, es portarà a terme al tauler d'anuncis de Recursos Humans del Campus de la Penyeta Roja.
  
10. El tribunal no podrà declarar seleccionats un nombre major d'aspirants que el de llocs convocats, i seran nul·les de ple dret les propostes que infringisquen aqueixa limitació.
  
11. Les resolucions del tribunal seran vinculants per a l'òrgan que tinga competència sobre els nomenaments, sense perjudici que aquest en puga portar a terme la revisió d'acord amb les normes reguladores del procediment administratiu.
  
12. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat segons el que preveu la base 8.2.
  
13. Als efectes de comunicacions i de qualsevol altres incidències, el tribunal tindrà la seu a la Universitat Jaume I, campus de la Penyeta Roja.
  
14. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (DOGV del 17).
  
Dotze. Recursos
  
La convocatòria i les seues bases i tots els actes administratius que es deriven d'aquesta i de les actuacions del tribunal, podran ser impugnades per les persones interessades en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 13 de novembre de 1997.- El rector de la Universitat Jaume I: Fernando Romero Subirón.
  
ANNEX I
  
Temari
  
Bloc 1. Dret administratiu
  
1. Les fonts del dret administratiu. Concepte. Classes de fonts. Jerarquia de les fonts. La Constitució. La llei: lleis orgàniques i lleis ordinàries. Decrets llei i decrets legislatius.
  
2. El reglament. Concepte. Classes i límits. Els principis generals del dret.
  
3. L'acte administratiu. Concepte. Classes i elements. Eficàcia i validesa de l'acte administratiu. La motivació i la notificació. Revisió, anul·lació i revocació.
  
4. El procediment administratiu. Concepte i classes. La regulació del procediment administratiu en el dret administratiu espanyol. Principis generals del procediment administratiu.
  
5. Els subjectes del procediment administratiu. Les seues fases, termes i terminis. Terminació del procediment. Els actes presumptes. Els procediments administratius especials.
  
6. Els recursos administratius. Classes i regulació actual. La reclamació prèvia a la via judicial civil i laboral.
  
7. El recurs contenciós administratiu. Significat i característiques. Organització jurisdiccional. Les parts, capacitat, legitimació i postulació. Actes impugnables. Fases del procés. La sentència.
  
8. Els contractes administratius. Àmbit d'aplicació, forma d'adjudicació: la subhasta, el concurs i el procediment negociat.
  
Bloc 2. Gestió econòmica i administrativa
  
9 El pressupost de 1997 de la Universitat Jaume I de Castelló: estructura i bases d'execució. El cicle pressupostari. Modificacions pressupostàries. Transferències de crèdits. Crèdits extraordinaris. Suplements de crèdits. Incorporacions de crèdits. Generacions de crèdits. Desglossament d'aplicacions pressupostàries. Despeses plurianuals.
  
10. Gestió dels ingressos. Fases del procediment. Documents comptables que intervenen en l'execució d'ingressos.
  
11. Gestió de la despesa i del pagament. Fases del procediment. Documents comptables que intervenen en l'execució de les despeses i dels pagaments.
  
12. Pagaments per exercicis tancats. Acomptes de caixa fixa. Pagaments a justificar. Justificació de lliuraments. Procediment de gestió per a despeses menors i despeses ordinàries.
  
13. Retribucions dels funcionaris públics. Nòmines. Estructura i normes de confecció. Meritació i legislació dels drets econòmics.
  
14. El cicle pressupostari. L'execució i liquidació del pressupost i rendició de comptes.
  
Bloc 3. Administració de recursos humans
  
15. El personal al servei de les administracions públiques. Règim jurídic. La Llei 30/1992 de 2 d'agost, la Llei 23/1988, de 28 de juliol, i la Llei 22/1993, de 29 de desembre. La funció pública valenciana. Normativa reguladora i peculiaritats respecte a la legislació estatal. Selecció i provisió de llocs de treball de la Generalitat Valenciana.
  
16. El personal funcionari al servei de les administracions públiques. Tipus de funcionaris. Règim jurídic. Els processos de selecció dels funcionaris i el seu règim jurídic.
  
17. La provisió de llocs de treball en la funció pública. Drets i deures dels funcionaris. La promoció professional i carrera administrativa.
  
18. L'adquisició i pèrdua de la condició de funcionari públic.
  
19. El sistema de retribucions dels funcionaris públics. Classes i règim jurídic. Les indemnitzacions per raó del servei.
  
20. El règim disciplinari i d'incompatibilitats dels funcionaris públics.
  
21. Classes i règim jurídic del professorat universitari. Normativa reguladora. Sistemes d'accés. Règim retributiu.
  
22. El personal laboral a la Universitat Jaume I de Castelló. Conveni col·lectiu: classificació professional, provisió de vacants, trasllat, promoció i nou ingrés, suspensió, absentisme i control horari.
  
23. El Règim General de la Seguretat Social: personal funcionari i laboral (títol II del Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Seguretat Social.
  
24. El contracte de treball, modalitats. Sistemes de contractació en l'administració pública.
  
25. La suspensió del contracte de treball. L'extinció. Les causes. L'acomiadament.
  
26. La Llei d'Incompatibilitats del personal al servei de les administracions públiques i normes de desenvolupament. Règim d'incompatibilitats del professorat universitari.
  
27. La llibertat sindical i els òrgans de representació del personal funcionari i laboral de la Universitat Jaume I de Castelló.
  
Bloc 4. Organització universitària
  
28. La Llei de Reforma Universitària i decrets de desenvolupament.
  
29. La Universitat Jaume I de Castelló. Els Estatuts de la Universitat Jaume I de Castelló. Naturalesa, finalitats i estructura. Òrgans de govern col·legiats i unipersonals.
  
30. L'accés a la universitat. Proves d'aptitud per a accés a les facultats, escola tècnica superior i escoles universitàries. Altres vies d'accés.
  
31. Procediments d'ingrés en centres universitaris amb límit de places. Districte únic. Districte compartit. Ingrés en centres sense límit de places. Trasllat d'expedients.
  
32. Estructura dels estudis universitaris. De primer cicle. De primer i segon cicle. Només de segon cicle. Estudis de doctorat.
  
33. Plans d'estudi. Elaboració, aprovació i homologació. Durada i ordenació cíclica dels ensenyaments. Incorporació a segons cicles. Continguts dels plans d'estudi. Modificació dels plans d'estudi.
  
34. Beques i ajudes a l'estudi. Classes. Requisits de caràcter econòmic i acadèmic. Procediment. Altres ajudes. Programa d'intercanvi universitari.
  
35. Obtenció, expedició i homologació de títols. Convalidació d'estudis.
  
36. Normativa de la Universitat Jaume I de gestió administrativa dels contractes subscrits a l'empara de l'article 11 de la Llei Orgànica 11/1983, de 25 d'agost, de Reforma Universitària.
  
ANNEX II
  
Tribunal qualificador
  
Tribunal titular
  
- President: el rector o persona en qui delegue
  
- Vocals
  
· Dos en representació de la Universitat Jaume I (un d'ells actuarà com a secretari).
  
· Dos en representació de les centrals sindicals amb representació a la Junta de Personal del PAS.